| **उत्तर क़ज़ाख़स्तान प्रांतСолтүстік Қазақстан облысыसोल्तूस्तिक क़ज़ाख़स्तान ओब्लिसी** |
| --- |
| मानचित्र जिसमें उत्तर क़ज़ाख़स्तान प्रांतСолтүстік Қазақстан облысыसोल्तूस्तिक क़ज़ाख़स्तान ओब्लिसी हाइलाइटेड है |
| सूचना |
| **राजधानी** : | पेत्रोपाव्ल |
| **क्षेत्रफल** : | ९८,०४० किमी² |
| **जनसंख्या**(२००५): • घनत्व : | ६,६५,८०० ६.८/किमी² |
| **उपविभागों के नाम:** | ज़िले |
| **उपविभागों की संख्या:** | १३ |
| **मुख्य भाषा(एँ):** | कज़ाख़, रूसी |

**उत्तर क़ज़ाख़स्तान प्रांत** (कज़ाख़: Солтүстік Қазақстан облысы, अंग्रेज़ी: North Kazakhstan Province) मध्य एशिया के क़ाज़ाख़स्तान देश का एक प्रांत है। इसकी राजधानी पेत्रोपाव्ल (Petropavl) नाम का शहर है। इस प्रांत की उत्तरी सीमाएँ रूस से लगती हैं। इशिम नदी (उर्फ़ एसिल नदी), जो इरतिश नदी की एक महत्वपूर्ण उपनदी है, दक्षिण में काराग़ान्दी प्रांत से उत्पन्न होने के बाद इस प्रांत से होती हुई रूस में चली जाती है। कुछ समीक्षकों के अनुसार क़ज़ाख़स्तान का यह भाग रहन-सहन और संस्कृति में साइबेरिया जैसा अधिक और मध्य एशिया जैसा कम लगता है।

समुदाय
------

सन् २००६ की जनगणना के हिसाब से इस प्रांत में ४८.५% रूसी, ३२.३% कज़ाख़, ६.३% यूक्रेनी, ३.९% जर्मन, २.७% पोलिश, २.२% तातार और १.२% बेलारूसी जातियों के थे। सोवियत संघ के ख़त्म हो जाने के बाद से यहाँ रूसियों और जर्मनों की तादाद घट रही है क्योंकि उन समुदायों के बहुत से लोग धीरे-धीरे क़ज़ाख़स्तान छोड़कर रूस और जर्मनी जा रहे हैं। फिर भी अभी तक कई शहरों में रूसी लोगों बहुसंख्य में हैं। सन् २००९ में राजधानी पेत्रोपाव्ल में ७१.१२% लोग रूसी थे।

सोवियत ज़माने में रूसी समुदाय में बढ़ौतरी
-----------------------------------------

१९५० के दशक में, जब क़ज़ाख़स्तान सोवियत संघ का हिस्सा था, तो सोवियत संघ में अनाज की बहुत कमी हुई। उस ज़माने में सोवियत व्यवस्था में अधिकतर अनाज रूस के उपजाऊ क्षेत्रों में उगाया जाता था। सोवियत नेता निकिता ख़्रुशचेव​ (Nikita Khrushchev) ने ऐलान किया की अनाज की पैदावार बढ़ाने के लिए मध्य एशिया के स्तेपी इलाक़े की ज़मीनों पर नए सिरे से खेती शुरू की जाएगी। इस अभियान का नाम 'नई भूमि' (virgin lands) रखा गया। भारी मात्र में रूस और युक्रेन से लोग उत्तरी क़ज़ाख़स्तान के नए खेतों में आ बसे जिस से स्थानीय समुदायों का मिश्रण भी बदल गया। यही कारण है कि उत्तर क़ज़ाख़स्तान प्रान्त जैसे इलाक़ों में रूसी लोगों की बहुतायत है।

उत्तर क़ज़ाख़स्तान प्रांत के कुछ नज़ारे
---------------------------------------

* प्रांत के एसिल ज़िले की एक सड़कप्रांत के एसिल ज़िले की एक सड़क
* एक पाठशालाएक पाठशाला
* प्रांत के एक विद्यालय में अंतिम घंटी समारोह के लिए एकत्र छात्रप्रांत के एक विद्यालय में अंतिम घंटी समारोह के लिए एकत्र छात्र
* कामिश्लोव्स्की लोग नामक खारी झील का एक सूखे भागकामिश्लोव्स्की लोग नामक खारी झील का एक सूखे भाग

इन्हें भी देखें
---------------

* क़ाज़ाख़स्तान के प्रांत

सन्दर्भ
-------

1. ↑  Kazakhstan: Bradt Travel Guide, Paul Brummell, Bradt Travel Guides, 2012, ISBN 978-1-84162-369-6, *... The three most northerly regions of Pavlodar, North Kazakhstan and Kostanai feel much more part of Siberia than central Asia ...*
2. ↑  Bradt Travel Guide: Kazakhstan, Paul Brummell, Bradt Travel Guides, 2012, ISBN 978-1-84162-369-6, *... in early 1954 the Soviet leader Nikita Khrushchev launched into an attack on the state of Soviet agriculture ... major shortage of grain ... plan was drawn up to plough 40 million hectares of virgin steppe in Kazakhstan and western Siberia ... first train into Akmola bringing volunteers for the new scheme arrived from Almaty on 2 मार्च 1954 ...*

| * दे
* वा
* सं
क़ज़ाख़स्तान के प्रांत |
| --- |
| प्रान्त | अकतोबे  •  अकमोला  •  अतिर​ऊ  •  अलमाती  •  उत्तर क़ाज़ाक़स्तान  •  काराग़ान्दी  •  किज़िलओरदा  •  कोस्तानय​  •  झ़ामबिल​  •  दक्षिण क़ाज़ाक़स्तान  •  पश्चिम क़ाज़ाक़स्तान  •  पाव्लोदार  •  पूर्व क़ाज़ाक़स्तान  •  मान्गीस्त​ऊ |  |
| शहर | अलमाती  •  अस्ताना  •  बायकोनूर |